Diari Oficial de la Generalitat Valenciana


Sumari del DOGV 5286, del 22-06-2006 (2006/6635)

Text resumit de vuit resolucions del secretari autonòmic de Justícia, per les quals s'acorda la inscripció al Registre de Fundacions de la Comunitat Valenciana, de les entitats que tot seguit se citen: Fundación Policia Local de Valencia de la Comunidad Valenciana, Fundación de la Comunidad Valenciana para la Promoción y Desarrollo Comercial del Puerto de Castellón. Fundación Aproa, Fundació Cauce Vedruna Alcoy de la Comunidad Valenciana, Fundación Universitas de la Comunidad Valenciana, Fundación Alcoy Puente de Culturas de la Comunidad Valenciana, Fundación Mayores de la Comunidad Valenciana, Fundació Marina d'Or de la Comunitat Valenciana i Fundación para el Fomento de la Cultura Preventiva de la Seguridad Vial de la Comunidad Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5286

Data del DOGV
:   22-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/6635


Data del document
:   11-05-2006

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Anàlisi jurídica

 Descriptors 

:   * registre de documents
    * fundació

Text resumit de vuit resolucions del secretari autonòmic de Justícia, per les quals s'acorda la inscripció al Registre de Fundacions de la Comunitat Valenciana, de les entitats que tot seguit se citen: Fundación Policia Local de Valencia de la Comunidad Valenciana, Fundación de la Comunidad Valenciana para la Promoción y Desarrollo Comercial del Puerto de Castellón. Fundación Aproa, Fundació Cauce Vedruna Alcoy de la Comunidad Valenciana, Fundación Universitas de la Comunidad Valenciana, Fundación Alcoy Puente de Culturas de la Comunidad Valenciana, Fundación Mayores de la Comunidad Valenciana, Fundació Marina d'Or de la Comunitat Valenciana i Fundación para el Fomento de la Cultura Preventiva de la Seguridad Vial de la Comunidad Valenciana. [2006/6635]  
En compliment del que disposa l'article 29.h) de la Llei 8/98, de 9 de desembre, de la Generalitat Valenciana, de Fundacions de la Comunitat Valenciana, en el qual s'estableix com a funció específica del Protectorat .donar publicitat a l'existència i activitats de les fundacions., s'indica el següent:  
Primer  
Per Resolució de data, 30 de març de 2006, del secretari autonòmic de Justícia, de la Conselleria de Justícia, Interior i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundación Policia Local de Valencia de la Comunidad Valenciana, amb el número de registre 441 (V) i classificar-la de caràcter cultural. El seu domicili radicarà a València, avinguda del Cid, núm. 37.  
La Fundació té com a objecte l'exercici d'activitats i suport d'iniciatives que conduïsquen a un millor coneixement de la Policia Local per part de la societat valenciana, així com al seu apropament a aquesta. Correspon al Patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.   
El desenvolupament de l'objecte de la Fundació s'efectuarà a través d'alguna de les formes següent d'actuació:   
. Activitats relatives a la Policia Local, la seua història, imatge corporativa, activitats esportives, de divulgació, etc.   
. Suport i foment d'iniciatives i activitats realitzades per components de la Policia Local, o membres del cos de jubilats.   
. Suport a associacions o organitzacions que col·laboren amb la Policia Local en el compliment de la seua funció, o que formen part d'aquesta membres de la Policia Local, així com afavorir l'establiment de vincles amb aquestes.   
. Convocatòria de cursos, congressos i conferències, que tinguen relació amb l'àmbit policial.   
. Foment de l'estudi i treballs d'investigació, relatius a l'àmbit policial.   
. Exposicions, publicacions i altres activitats culturals d'interés.   
Seran potencials beneficiaris de la Fundació els membres de la Policia Local i persones afectades per alguna de les formes d'actuació, reflectides en l'article anterior.   
La Fundació atorgarà amb criteris d'imparcialitat, objectivitat i no discriminació, les seues ajudes a les persones o entitats que, reunint les condicions expressades anteriorment, estime el Patronat que són legítims creditors d'elles, d'acord amb les bases, normes o regles que s'establisquen a aquest efecte.   
Ningú no podrà al·legar davant de la Fundació dret preferent a gaudir dels seus beneficis, ni imposar la seua atribució a persona o entitat determinada.  
Segon  
Per Resolució de data, 31 de març de 2006, del secretari autonòmic de Justícia, de la Conselleria de Justícia, Interior i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundación de la Comunidad Valenciana para la Promoción y Desarrollo Comercial del Puerto de Castellón. Fundació Aproa, amb el número de registre 76 (C) i classificar-la de caràcter de foment de l'economia. El seu domicili radicarà a Castelló, edifici Moruno, plaça del Mar, del Port de Castelló.  
La Fundación de la Comunidad Valenciana para la Promoció y Desarrollo Comercial del Puerto de Castellón, té com a finalitat principal l'elaboració i desenvolupament d'accions de promoció, estudi i potenciació de la competitivitat del Port de Castelló i de les de la seua comunitat portuària.   
Per a la realització d'aquesta finalitat la Fundació promourà i impulsarà la col·laboració dels sectors vinculats amb les operacions portuàries i serveis complementaris, així com de les associacions i col·lectius que puguen proporcionar propostes de solució a problemes determinats.   
La Fundació durà a terme totes les activitats que siguen conduents a la consecució dels seus fins. Amb caràcter merament enunciatiu i no limitador, i sense que l'orde de numeració comporte prelació ni obligació d'atendre cada una d'aquestes, es determinen les activitats següents:   
1. La realització d'accions de promoció i estudi, encaminades a la millora de la competitivitat del Port i indústries relacionades, i desenvolupar les seues activitats en la seua àrea d'influència.   
2. Atorgament de beques destinades a la formació i investigació.   
3. Elaborar la realització de projectes d'estudi i investigació sobre els serveis portuaris i la millora d'aquests, dirigits a aprofundir en el coneixement de la situació del Port de Castelló, com a centre integrador de serveis i indústries relacionades.   
4. Promoure la cooperació del sector públic i el sector privat, per tal d'aconseguir solucions conjuntes en temes relacionats amb les infraestructures, el transport i les operacions portuàries, etc., que permeten integrar el Port de Castelló en el sistema de transport.   
5. Desenvolupament d'un programa actiu de missions comercials del Port de Castelló als sectors productius nacionals i internacionals, per tal de captar nous tràfics i fidelitzar els ja existents.   
6. Desenvolupament d'una política de presència activa en fires, conferències, missions comercials, fòrums empresarials i la resta de fòrums d'interés, tant a nivell nacional com internacional, per tal de refermar el Port de Castelló com una plataforma logística de primer orde.   
7. Organitzar i executar, als àmbits del Port de Castelló, cursos de formació, seminaris i trobades, que ajuden a la qualificació dels recursos humans afectes als sectors implicats.   
8. Qualssevol altres que el Patronat decidisca en l'exercici de la seua facultat d'interpretació i desenvolupament de la voluntat dels fundadors, en la mesura que milloren o perfeccionen la consecució de la finalitat bàsica de la Fundació i que no s'hagen indicat anteriorment.   
El desenvolupament dels fins de la Fundació podrà ser dut a terme directament per aquesta, d'acord amb els programes d'actuació que a aquest efecte aprove el corresponent òrgan de govern o, si així ho decidira aquest, a través d'altres persones jurídiques o físiques les activitats de les quals serveixen els objectius perseguits.   
La Fundació, amb plena llibertat, realitzarà i projectarà les seues activitats cap a aquells objectius concrets que, en cada moment i a judici del Patronat, siguen els més adequats o convenients per al compliment dels fins fundacionals.   
El destinatari bàsic dels beneficis de la Fundació és la societat valenciana en general. En quant de beneficiari general, serà la població castellonenca, en tractar-se de fomentar el desenvolupament de l'economia d'una província i concretament el col·lectiu de persones vinculades a l'activitat portuària de Castelló, que pertanguen a l'entorn, i sectors de població de la província directament o indirectament relacionats amb aquest.   
La Fundació atorgarà els beneficis que concedisca a les persones que, reunint els requisits que en cada cas s'establisquen, i d'acord amb criteris d'universalitat, imparcialitat, igualtat, i no discriminació, s'estime que són mereixedores d'aquests. I per tant, ningú no podrà al·legar, ni individualment ni col·lectivament, davant de la Fundació o els seus òrgans de govern, dret al gaudi dels seus beneficis, ni imposar-ne l'atribució a persones determinades.   
Els fins que persegueix la Fundació, i les activitats que aquesta desenvolupe en el seu compliment, seran prou publicitades i difoses per a general coneixement de tots els possibles beneficiaris i interessats en les actuacions que es propose dur a terme, i s'utilitzarà per a això els procediments i mitjans de comunicació social que s'estimen oportuns.  
Tercer  
Per Resolució de data 31 de març de 2006, del secretari autonòmic de Justícia, de la Conselleria de Justícia, Interior i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundación Cauce Vedruna Alcoy de la Comunidad Valenciana, amb el número de registre 152 (A) i classificar-la de caràcter cultural. El seu domicili radicarà a Alcoi, carrer Pintor Casanova, 22.  
La Fundació té com a objecte:   
Realització d'activitats esportives culturals, en horari extraescolar.   
Promoure i realitzar activitats formatives culturals i socials per als seus beneficiaris.  
Gestionar les activitats educatives del col·legi La Presentación d'Alcoi.  
Promoure activitats de formació dirigides a qualsevol dels estaments de què són els seus beneficiaris, segons l'esperit de la proposta educativa Vedruna.   
Correspon al Patronat de la Fundació determinar la manera en què s'hauran de complir els fins enumerats en aquest article.   
El desenvolupament de l'objecte de la Fundació s'efectuarà executant totes les actuacions i activitats els objectius de les quals siguen la formació integral dels beneficiaris.   
Seran potencials beneficiaris de la Fundació l'alumnat del col·legi La Presentación d'Alcoi, i tota la comunitat educativa Vedruna, així com totes les persones que se senten en sintonia amb els seus fins i activitats.   
La Fundació atorgarà amb criteris d'imparcialitat, no discriminació i objectivitat els seus beneficis a les persones o entitats que, reunint les condicions adequades estime el Patronat que són legítims creditors d'aquests, d'acord amb les bases, normes o regles que establisca a aquest efecte.   
Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Quart  
Per Resolució de data 7 d'abril de 2006, del secretari autonòmic de Justícia, de la Conselleria de Justícia, Interior i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundación Universitas de la Comunidad Valenciana, amb el número de registre 442 (V) i classificar-la de caràcter cultural. El seu domicili radicarà a València, avinguda Primat Reig, 94.  
La Fundació té com a objecte la satisfacció gratuïta de les necessitats socioculturals i intel·lectuals, principalment dins de l'àmbit universitari.   
Dins d'aquest fi general, la Fundació persegueix, com a fins concrets i immediats, els següents:   
1r. La publicació i distribució gratuïta d'una revista universitària entre els estudiants. La publicació s'editarà a la Comunitat Valenciana i es podrà estendre a altres universitats espanyoles i estrangeres.   
2n. La convocatòria esporàdica d'ajudes i premis a la labor universitària, en metàl·lic o en espècie.   
3r, L'organització de cicles, taules redones, tertúlies i conferències sobre temes d'actualitat d'interés científic, social i cultural per a la comunitat universitària.   
4t. Promoure i finançar la realització de treballs, estudis, projectes, informes i publicacions, que tendisquen a suscitar iniciatives d'acció social, beneficoassistencial, científica v cultural.   
La Fundació pot, en exercici de la seua activitat i per tal d'aconseguir el millor desenvolupament de les activitats dalt detallades, dur a terme totes les actuacions que crega convenients.   
El desenvolupament dels fins de la Fundació podrà efectuar-se, entre altres maneres possibles, pels següents, que s'enumeren sense ànim exhaustiu:   
a. Per la Fundació directament, en instal·lacions pròpies o alienes.   
b. Creant o cooperant a la creació d'altres entitats de naturalesa associativa, fundacional o societària.   
c. Participant o col·laborant en el desenvolupament de les activitats d'altres entitats, organismes, institucions o persones de qualsevol classe, físiques i jurídiques, que d'alguna manera puguen servir als fins perseguits per la Fundació.   
1. L'elecció dels beneficiaris l'efectuarà el Patronat amb criteris d'imparcialitat i no discriminació, entre les persones que reunisquen les circumstàncies següents:   
a. Que forme part del sector de població atés per la Fundació, en aquest cas la comunitat universitària.   
b. Que demanden la prestació o servei que la Fundació puga oferir.   
c. Que siguen creditors a les prestacions en raó als seus mèrits, capacitat, necessitat o conveniència.   
d. Que complisquen altres requisits que, complementàriament, puga acordar el Patronat, específics per a cada convocatòria o ajuda concreta.   
Ningú no podrà arrogar-se, ni individualment ni col·lectivament, davant de la Fundació o del seu Patronat, cap dret a gaudir dels seus beneficis abans que li fossen concedits, ni imposar la seua atribució a persones determinades; en tot cas, serà el Patronat qui .atesos els mèrits de cada potencial beneficiari i circumstàncies de cada concret moment. decidisca la seua concessió o la declaració en desert.   
Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Cinqué  
Per Resolució de data 10 d'abril de 2006, del secretari autonòmic de Justícia de la Conselleria de Justícia, Interior i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundación Alcoy Puente de Culturas de la Comunidad Valenciana, amb el número de registre 153 (A), i classificar-la de caràcter cultural. El seu domicili radicarà a Alcoi, carrer Isabel II, 1, cantó al carrer Oliver, 17.  
La Fundació té com a objecte:   
a) Orientar-se a facilitar l'activitat cultural, patrimonial i turística, i tractar d'obtindre d'aquests sectors un benefici per a la col·lectivitat.   
b) L'impuls, desenvolupament i consolidació dels béns d'interés històric, cultural i tradicional, amb el qual compte la ciutat d'Alcoi.   
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.   
Els fins de la Fundació són culturals i engloben els següents objectius:   
La promoció i difusió cultural i artística dels béns patrimonials, amb els quals compte la ciutat d'Alcoi.   
Manteniment i obertura de llocs i edificis d'interés turístic de la ciutat d'Alcoi.   
Desenvolupament de quantes línies de treball permeten la difusió cultural, així com el foment del turisme i del sector economicoempresarial, i impulsar totes les activitats que suposen la divulgació, reconeixement i manteniment del llegat històric de la ciutat, com també els recursos turístics de què disposa.   
Creació de paquets turístics, que donen a conéixer els atractius de la ciutat.   
Conscienciar la població sobre el potencial turístic que posseeix la ciutat, mitjançant fullets divulgatius. Xarrades explicatives, i visites tant al refugi com al Centre d'Interpretació, que en un principi seran gratuïtes o molt econòmiques per als seus habitants.   
Projecció exterior de la ciutat.   
Col·laborar amb les fundacions i associacions espanyoles o estrangeres, de característiques semblants, i coordinar els seus esforços per a l'obtenció dels fins d'aquesta Fundació.   
Captació de fons i recursos per a posar en valor un dels grans llegats històrics amb què compta la ciutat d'Alcoi, la seua arqueologia industrial. La Fundació, una vegada complits els objectius anteriors, i si hi ha fons suficients, també podrà invertir per a aquest fi.   
Seran potencials beneficiaris de la Fundació els ciutadans d'Alcoi, com també els turistes que visiten la ciutat. La Fundació atorgarà amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que són legitimes creditors d'aquestes, d'acord amb les bases, normes o regles que s'establisquen a aquest efecte.   
Ningú no podrà al·legar davant de la Fundació dret preferent a gaudir dels seus beneficis, ni imposar la seua atribució a persona o entitat determinada.  
Sisé  
Per Resolució de data 19 d'abril de 2006, del secretari autonòmic de Justícia de la Conselleria de Justícia, Interior i Administracions Públiques, es va acordar inscriure al Registre de Fundacions de la Comunitat Valenciana l'entitat Fundación Mayores de la Comunidad Valenciana, amb el número de registre 443 (V) i classificar-la de caràcter assistència, per a la tercera edat i discapacitats. El seu domicili radicarà a València, carrer Marina Baixa, 5.  
La Fundació té com a objecte perseguir fins d'interés general dirigits a les persones majors, discapacitats (mentals o físics), i menors, així com als seus familiars, i són:   
a) Assistencials, entre altres, assistència social, medicosanitaris, farmacèutics i prestacions complementàries.   
b) Cívics.   
c) Assistència socioeducativa i recreativa.   
d) Formació i informació.   
e) Integració laboral.   
f) Corresponsabilització.   
g) Promoció de l'autonomia personal.   
h) Integració de la gent sense recursos econòmics suficients, al món laboral i social.   
i) Millorar la qualitat de vida dels majors, ancians, malalts crònics i discapacitats.   
j) Promoure residències solidàries i de corresponsabilitat.   
k) Signar contractes i convenis amb entitats i organismes oficials, empreses, professionals, associacions, federacions, fundacions, etc. Per tal de promoure i promocionar l'atenció als més necessitats, amb recursos humans o materials, que faciliten la realització dels fins de la Fundació.   
l) Promoure el voluntariat per a la col·laboració amb la Fundació i els seus fins.   
m) Promoure la conscienciació i sensibilització social.   
n) Promoure, crear i gestionar, llocs d'acollida de persones necessitades.   
La Fundació, per a la consecució dels seus fins, pot realitzar, entre altres, les activitats següents:   
a) Promoure, crear, gestionar o dirigir centres gerontològics per a persones assistides, i no assistides, centres o residències de dia, així com centres CRIS, ludoteques, centres d'oci, etc., dirigits a majors, menors o discapacitats.   
b) Acolliment i subvenció de places en centres propis o adherits al programa de la Fundació, dirigit als beneficiaris de la Fundació, mitjançant beques atorgades d'acord amb la convocatòria i requisits que, oportunament, establirà el Patronat.   
c) Promoció, creació de residències, pisos tutelats, habitatges assistits o altres mitjans de l'autonomia personal.   
d) Realització d'activitats per a l'obtenció de fons: loteries, patrocinis, esdeveniments socials, etc.   
e) Formació, amb recursos propis, o mitjançant col·laboració amb universitats, instituts, centres de formació, etc.   
f) Suport moral i psicològic, amb els materials i mitjans humans de la Fundació, per tal d'elevar l'autoestima dels col·lectius marginats i més desfavorits.   
g) Organització de cursos, tallers, seminaris, borses de treball, formació específica, etc., dirigida tant a col·laboradors com a beneficiaris, i que permeten una integració laboral o social d'aquests.   
h) Participar, adherir-se, col·laborar, constituir amb altres entitats sense ànim de lucre fundacions, associacions, federacions, que tinguen fins semblants als establits en aquesta Fundació.   
i) Realitzar campanyes de sensibilització i informació, congressos, cursos, etc., sobre els col·lectius mes desfavorits, per tal de conscienciar la societat sobre aquesta problemàtica.   
j) Per qualsevol altre mitjà que permeta l'avanç i execució dels fins de la Fundació.   
El Patronat tindrà plena llibertat per a determinar les activitats de la Fundació, tendents a la consecució d'aquells objectius concrets que, segons el parer d'aquell i dins del compliment dels seus fins, siguen els més adequats o convenients en cada moment.   
L'elecció dels beneficiaris serà efectuada pel Patronat, amb criteris d'imparcialitat i no discriminació, entre les persones que reunisquen les circumstàncies següents:   
a. Formar part del sector de població atés per la Fundació.   
b. Demandar la prestació o servei que la Fundació pot oferir.   
c. No tindre mitjans adequats per a obtindre els mateixos beneficis que els prestats per la Fundació.   
d. Que complisquen els requisits específics que, complementàriament, puga acordar el Patronat per a cada programa.  
Seté  
Per Resolució de data 19 d'abril de 2006, del secretari Autonòmic de Justícia, de la Conselleria de Justícia, Interior i Administracions Públiques, es va acordar, inscriure al Registre de Fundacions de la Comunitat Valenciana, l'entitat denominada Fundació Marina d'Or de la Comunitat Valenciana, amb el número de registre 77 (C) i classificar-la de caràcter científic, d'investigació i mediambiental. El seu domicili radicarà a Castelló de la Plana, carrer Moyano, 8 baix.  
La Fundació té com a objecte el foment de la investigació, conservació, difusió i recuperació del patrimoni arqueològic.   
També serà objecte de la Fundació la conservació del medi ambient, dels recursos geològics, botànics, hídrics i fàunics, així com la realització d'obres socials, la promoció d'activitats culturals i el suport a investigacions científiques.   
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.   
Seran potencials beneficiaris de la Fundació totes aquelles persones, físiques o jurídiques, i col·lectivitats genèriques de persones que necessiten ajudes relacionades amb els fins i activitats de la Fundació. La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que s'establisquen a aquest efecte.  
En tot cas, ningú no podrà al·legar davant de la Fundació cap dret preferent per a gaudir dels seus beneficis, ni tampoc imposar la seua atribució a persona o entitat determinada.  
Vuité  
Per Resolució de data, 26 d'abril de 2006, del secretari autonòmic de Justícia, de la Conselleria de Justícia, Interior i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundación para el Fomento de la Cultura Preventiva de la Seguridad Vial de la Comunidad Valenciana, amb el número de registre 444 (V) i classificar-la de caràcter educatiu no reglat. El seu domicili radicarà a València, carrer Pérez Bayer, 9, 1r, esquerra.  
La Fundació té com a objecte la promoció i difusió de la prevenció en l'àmbit laboral de la seguretat vial, a través de l'educació i de la formació.   
El desenvolupament dels fins de la Fundació s'efectuarà a través d'alguna de les formes següents d'actuació:   
a) Gestió de centres propis.   
b) Concessió d'ajudes econòmiques.   
c) Subvencions a institucions.   
d) Participació en el desenvolupament de les activitats d'altres entitats que realitzen activitats coincidents i complementàries, amb les de la pròpia Fundació.   
El Patronat tindrà plena llibertat per a determinar les activitats de la Fundació, tendents a la consecució d'aquells objectius concrets que, segons el parer d'aquell i dins del compliment dels seus fins, siguen els més adients o convenients en cada moment.   
L'elecció dels beneficiaris serà efectuada pel Patronat, amb criteris d'imparcialitat i no discriminació, entre les persones que reunisquen les circumstàncies següents:   
a) Que formen part del sector de població atés per la Fundació.   
b) Que demanden la prestació o servei que la Fundació pot oferir.   
c) No tindre mitjans adequats per a obtindre els mateixos beneficis que els prestats per la Fundació.  
València, 11 de maig de 2006.. El secretari autonòmic de Justícia: Fernando de Rosa Torner